Hendrik Adamsoni murdeluulekonkursi statuut 

Konkursi eesmärk on elustada murdeluulet ning tunnustada ja tutvustada üldsusele murdeluule autoreid, kelle looming on kaasa aidanud murde hoidmisele elusana, murdeluule loomisele ja levitamisele.
Hendrik Adamson on Mulgimaal Helme kihelkonnas sündinud kirjanik ja luuletaja.
Adamson on avaldanud luulekogud "Mulgimaa" (Tartu, 1919), "Inimen" (Tartu, 1925), "Tõus ja mõõn" (Tartu, 1931), "Kolletuspäev" (Tartu, 1934), "Mälestuste maja" (Tartu, 1936) ja "Linnulaul" (Tartu, 1937), novellikogud "Kuldblond neitsi" (1925) ja "Roheline sisalik" (Tartu, 1925) jm. Kujundirikkais ja humoorikais luuletustes kasutas Adamson tihti murdekeelt. Ta avaldas ka miniatuure, dialooge, vesteid, hiljem arvukalt värsse, jutustusi ja novelle. 1928. aastal ilmus lapsepõlvemälestuste raamat "Kuldsel elukoidikul".

Murdeluulepremia laureaadid:
Esimese Hendrik Adamsoni murdeluulevõistluse laureaat 1994. aastal oli Mats Traat.
Murdeluulevõistluse laureaatide hulka kuuluvad ka Ilmar Vananurm (1996), Siim
Kärner (1998), Ain Kaalep (2000), Monika Hint (2002), Milvi Panga (2004),
Nikolai Baturin (2006), Häniläne (2008), Leila Smithson (Holts) (2010), Maie
Perve (2012) Ene Säinast (2014), Irma Järvesalu (2016), Rauno Alliksaar (2018).

1. Murdeluule konkursi teade avaldatakse märtsis järgmiselt:
1.1. Mulkide Seltsi ja Mulgi Kultuuri Instituudi veebilehtedel.
1.2. Mulgi, Tõrva ja Viljandi valdade ning Mulkide Seltsi ja Mulgi Kultuuri Instituudi Facebooki lehtedel.
1.3. Mulgi, Tõrva ja Viljandi valdade veebilehtedel ning ajalehes Üitsainus Mulgimaa.

2. Murdeluulekonkurss toimub 1. aprillist kuni 1. septembrini 2021.
3. Võistlusele oodatakse luulevalikut vähemalt viiest luuletusest, mis on kirjutatud autori lemmikmurdes. Täiskasvanute ja õpilaste (kuni  19 aasta vanuseni) loomingut hinnatakse eraldi arvestuses.
4. Võistlustöid oodatakse postiaadressil Mulkide Selts, Sultsi küla 69605, Metsarõõmu Viljandi vald, hiljemalt 1. septembriks 2021 kas ümbrikus  või meilimanusena aadressile   Mulkideselts@online.ee  Mõlemal juhul peab võistlustöödel olema märgusõna, et žürii saaks luuletusi erapooletult hinnata. Märgusõnale tuleb lisada kas kinnine ümbrik või eraldi meilimanus autori nime, isikukoodi, aadressi ja kontaktandmetega ning kinnitusega, et ta loovutab võistlustöö esitamisega konkursile autoriõiguse MTÜ-le Mulkide Selts. Õpilasautoritel tuleb töödele juurde märkida lisaks eelnevale oma vanus ja kool.
4.1. Küsitud isikuandmed on vajalikud osalejatele väljastatud kingituste eest tulumaksu maksmiseks.
5. Zürii on 5-liikmeline. Žüriisse kuuluvad:
Helle Soots – Tarvastu Gümnaasiumi õpetaja 
Alli  Laande – mulgi kultuuri asjatundja
Ester Rusing – kirjandushuviline, mitme raamatu autor
Ene Toomsalu – Kalmetu Põhikooli õpetaja ja luulevõistluste korraldaja 
Mart Velsker – kirjandusteadlane, Tartu Ülikooli õppejõud, eesti kirjanduse dotsent 
6. Võistlustööde hindamine:
6.1. Võistlustööd saadetakse korraldaja poolt elektrooniliselt koos salasõnadega ja hindamistabeliga žürii liikmetele hiljemalt 10.09.2021.
6.2. Töid hinnatakse viiepallisüsteemis hindepunktidega 1-5 (5 hindepunkti on kõrgeim hinne, 1 madalaim). Viit luuletust hinnatakse kompleksselt. 
6.3. Juhul, kui žürii liige on enese teada mingil moel seotud konkursil osalejaga, siis ta jätab selle töö hindamata, märgib selle tabelisse ning üldtabelisse märgib korraldaja (projektijuht) tema punktide kohale teiste hindajate keskmise hinde.
6.4.  Tulemus selgub  hinnete summeerimisel.
6.5. Hindaja poolt täidetud tabel saadetakse meiliaadressil  mulkideselts@online.ee hiljemalt  21.09.2021 kell 12.00.
7. Tunnustamine:
7.1.  Parimaks osutunud täiskasvanud autor ning õpilasautor saavad tunnistuse ja loomestipendiumi suurusega 400 eurot.
7.2. Täiskasvanud autorid ning õpilasautorid, kes saavad 2. ja 3. koha, saavad tunnistuse ning raamatupoe kinkekaardi maksumusega  vastavalt 50 eurot (2. kohad) ja 40 eurot  (3. kohad)
7.3. Kõik ülejäänud autorid saavad kingituse või  raamatupoe kinkekaardid (maksumus 30 eurot).
7.4. Tunnustused antakse kätte Hendrik Adamsoni sünniaastapäevale, 6. oktoobrile kõige lähemal laupäeval ehk 2021. aasta 9. oktoobril Kärstna mõisas.

8. Auhindade maksustamine. Luulekonkursi loomestipendiumid antakse välja vastavalt Hendrik Adamsoni murdeluulestipendiumi väljaandmiseks kehtestatud korrale. Loomestipendiumi saajale makse ja aruandekohustust ei kaasne.
9. Zürii  liikmete tunnustamine:
9.1. Zürii liikmeid tunnustatakse raamatupoe kinkekaardiga maksumusega 30 eurot.

10. Väljastatud kingituste ja kinkekaartide maksustamine.
10.1. Kuna kingituse  teeb juriidiline isik, peab ta  sellelt tulumaksu maksma ning eraisik ei pea maksu tasuma ega ole aruandekohustuslik.